После распуста
Мило Јововић 

После кише сунце боље сија,
Иза туге ј' радост веселија;
Тако и вас соколићи млади
За одмором нек' вас школа слади.

Сви на пос'о к'о радишна пчела,
Сласт црпите из просвјете врела;
Она ће вам много вриједити,
Да будете сретни и честити.

Не штедите ни труда ни рада,
Са науком није нико страда';
Она ће вам бити души храна,
С тог на пос'о дјечице ваљана.

Бар, Мило Јововић, „Голуб“, број 14., у Сомбору, 15. септембра 1905., стр. 213.
Јововићеве пјесме 1905.